कासगंज: जिला मजिस्ट्रेट/जिला निर्वाचन अधिकारी आर0पी0सिंह ने डिग्री कालेज गंजडुण्डवारा के सभागार में नगर पालिका परिषद गंजडुण्डवारा एवं नगर पंचायत पटियाली, भरगैन, सिढ़पुरा, सहावर, अमांपुर, मोहनपुर के अध्यक्ष एवं सदस्य पदों के समस्त प्रत्याशियों को सम्बोधित करते हुये कहा कि नगरीय निकाय चुनाव नियमों, कानून तथा आयोग के दिशा निदेर्शों के आधार पर लड़ा जाये। अपनी मनमानी न करें। किसी जाति धर्म के आधार पर वोट न मांगें। मतदाताओं को डरा धमका कर या प्रलोभन देकर वोट मांगेंगे तो आपकी उम्मीदवारी तो निरस्त होगी ही कड़ी कानूनी कार्यवाही का भी सामना करना पड़ेगा, जिससे राजनैतिक भविष्य भी खराब होगा। अतः ऐसा नियम विरूद्व कोई भी कार्य न करें जिससे पुलिस को कार्यवाही के लिये वाध्य होना पड़े। अधिक भीड़ वाले बूथों पर ड्रोन कैमरों व वीडियो कैमरों से लगातार वीडियोग्राफी कराई जायेगी।